OpenLLM-France/wikimedia huggingface dataset:
# Atlántida (Hondurasko departamendua)

Atlántida Hondurasko 18 departamenduetako bat da. Bere hiruburua La Ceiba da. Atlántidak 4.251 km²ko azalera du eta 2005eko kalkuluen arabera 372.532 biztanle inguru bizi dira.

### Udalerriak

Departamendua 8 udalerritan banatzen da:
* Arizona
* El Porvenir
* Esparta
* Jutiapa
* La Ceiba
* La Masica
* San Francisco
* Tela

## Kanpo estekak

* Datuak: Q622619
* Multimedia: Atlántida Department / Q622619
# Atlántida udalerria

Atlántida Uruguaiko Canelones departamenduko udalerrietako bat da. Udalerriaren hiriburua izen bereko hiria da.

## Historia

Atlántida udalerria 2010eko martxoaren 15eko 18.653 Zenbakidun Legearen ondorioz sortu zen, 2.000 biztanletik gorako herriek udalerriak eratzea agintzen zuen 18.567 Zenbakidun Legea betearaziz.

## Politika eta administrazioa

Alkateak eta lau zinegotzik osatzen dute udalbatza.
Alkateak:
| Zkia. | Alkatea | Alderdi politikoa | Agintaldiaren hasiera | Agintaldiaren amaiera |
| 1. | Walter González | Fronte Zabala | 2010eko uztaila | 2012ko iraila |
| 2. | Ernesto Salavarría | | 2012ko iraila | 2015eko uztaila |
| 3. | Gustavo González | Fronte Zabala | 2015eko uztaila | 2020 |

## Herriak

Ondorengo herriek osatzen dute udalerria:
* Atlántida (hiriburua)
* Villa Argentina
* City Golf
* Estación Atlántida

## Erreferentziak

* ↑ (Gaztelaniaz) Poder Legislativo. (2009-09-13). Ley Nº 18567: Descentralización política y participación ciudadana.. (Noiz kontsultatua: 2019-05-18).
* ↑ (Gaztelaniaz) Ley Nº 18653: Municipios y distritos electorales.. 2010-08-19 (Noiz kontsultatua: 2019-05-18).
* ↑ (Gaztelaniaz) Portal 180. (2015-05-11). Quiénes son los 112 alcaldes del país. (Noiz kontsultatua: 2019-05-18).

## Kanpo estekak

* Datuak: Q6027062
* Multimedia: Municipio de Atlántida / Q6027062
# Atlètic Club d'Escaldes

Atlètic Club d'Escaldes Andorrako futbol taldea da, Escaldes-Engordany herrikoa. 2022an Kopa irabazi zuen eta 2023an Liga.

## Palmaresa
### Andorran: 1

* Liga (1): 2023.
* Kopa:
** Txapeldun (1): 2022.
** Finalista (1): 2021.

## Kanpo estekak

* (Katalanez) Webgune ofiziala
* Datuak: Q757407
* Multimedia: Atlètic Club d'Escaldes / Q757407
# Bare min

    Beste esanahi batzuen berri izateko, ikus: «Bare (argipena)»
Bare mina, bareko mina edo, besterik gabe, barea saihetseko min zorrotza da, lasterka egitean ager daitekeena. Heldu eta eutsi aditzekin ere erabil daiteke min horri aipamena egiteko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2020/6/24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Bare. Euskaltzaindiaren Hiztegia, euskaltzaindia.eus (Noiz kontsultatua: 2020-6-24).

## Kanpo estekak

* Datuak: Q388755
# Barealdi Magikoa

Barealdi Magikoa (gaztelaniaz: La calma mágica) Alfredo Sanzol idazle iruindarraren antzezlana da, 2014an Centro Dramático Nacionalak eta Tanttaka Teatroak ekoiztu zutena. Madrilgo Valle-Inclán Antzokian estreinatu zuten.
Euskarazko bertsiorako Harkaitz Canok egin zituen itzulpenak eta Ttantaka taldeak ekoiztu.

## Argumentua

Oharra: Atal honek istorio osoa edo amaiera argitzen du.
Oliverrek bizimodua aldatu nahi du. Lan-elkarrizketa batean, bere nagusi izango denak onddo haluzinogeno batzuk eskainiko dizkio. Hala, Oliver hasiko da ikusten etorkizunean ordenagailuaren aurrean lo geldituko dela, edota bezero batek mugikorrarekin burukadak ematen grabatuko duela. Oliverrek nahiko du bezeroak bideoa mugikorretik borratzea; bezeroak ez, ordea. Bi burugogorren borrokatik sortu da duintasuna eta bizitzaren zentzua bilatzeari buruzko istorio hau.

## Antzezle-taldea

Gaztelaniazko bertsioan, Sandra Ferrús, Mireia Gabilondo, Aitziber Garmendia, Aitor Mazo eta Iñaki Rikarte agertu ziren. Euskarazkoan, berriz, Itziar Ituño, Mireia Gabilondo, Aitziber Garmendia, Jose Kruz Gurrutxaga eta Martxelo Rubio

## Erreferentziak

* ↑ teatrero.com (Gaztelaniaz)
* ↑ «Alfredo Sanzol antzerkigileak jasoko du Vianako Printzea saria» Berria 2024-06-26 CC BY-SA 4.0 lizentziapean.
* ↑ «Tanttaka Antzezlanak» www.tanttaka.eus (Noiz kontsultatua: 2024-09-18).
* ↑ tanttaka.eus

## Kanpo estekak

* Datuak: Q126947982
# Barefield

Barefield (irlanderaz Gort Lomán) Irlandako mendebaldean dagoen Clare konderriaren erdialdean dagoen udalerria da. Ennis eta Gort udalerrien artean dago, R458 eta M18 errepideek zeharkatzen dutelarik.

## Kanpo estekak

* Datuak: Q4860334
# Bareggio

Bareggio Italiako udalerri bat da. Milango probintzian kokatuta dago, Lombardia eskualdean. 17.213 biztanle ditu, 11,38 kilometro koadroko azaleran banatuta.

## Mugakideak

Bareggiok honako udalerri hauekin egiten du muga:
Cisliano Cusago Pregnana Milanese Cornaredo Sedriano

## Kanpo estekak

* Datuak: Q42907
* Multimedia: Bareggio / Q42907
# Bareilly barrutia

Bareilly barrutia Indiako barruti bat da, Bareilly dibisioan, Uttar Pradesh estatuan. 4.448.359 biztanle ditu 4.120 kilometro koadrotan.

## Mugakideak

Honako barrutiekin egiten du muga:
Rampur barrutia Shahjahanpur barrutia

## Ikus, gainera

* Uttar Pradesh

## Kanpo estekak

* Datuak: Q1797378
* Multimedia: Bareilly district / Q1797378
# Bareko Sari Nagusia

Bareko (edo Pazifikoko) Sari Nagusia Japoniako Aida hirian eraikitako Tanakako zirkuituan ospatzen zen 1 Formulako lasterketa zen, 1994 eta 1995an.

## Emaitzak

| Urtea | Zirkuitoa | Irabazlea | Bigarrena | Hirugarrena |
| 1994 | Tanaka | Michael Schumacher | Gerhard Berger | Rubens Barrichello |
| 1995 | Tanaka | Michael Schumacher | David Coulthard | Damon Hill |
| Ez da gehiago antolatua izan (1996-?) |||||

## Kanpo estekak

* Datuak: Q9113
* Multimedia: Pacific Grand Prix / Q9113
# Barego

Baregoak (antzinako eskandinavieraz: Væringjar; grezieraz: Βάραγγοι, Várangoi, Βαριάγοι, Variágoi; errusieraz: Варяги, translit.: Varyagi / Varyahy) IX. eta X. mendeetan egungo Errusian, Bielorrusian eta Ukrainian bizi ziren bikingoak ziren. Nestorren Kronikaren arabera (1113), Eskandinaviatik bertaratutako elitezko gerlari-taldea zen, ekialdeko eslaviarrak gobernatu zuena. Kieveko Rusko kronika horrek batzuetan rus' eta besteetan suediarrak, normandiarrak, angloak edo jutoak direla dio, nahiz eta gehienak Suediakoak izan.
Merkataritza edo pirateriaren bidez, edo mertzenario bilakatuta, Garðaríki edo Kieveko Rusko ibai guztiak zeharkatu eta Kaspiar itsasoa eta Konstantinopoliseraino iritsi ziren. Bertan enperadorearen guardia osatu zuten, Inperio osoan sona handikoa zena.
Errusiar historiografia nazionalistaren arabera, baregoak ez ziren eskandinaviarrak, eslaviarrak baizik .

## Erreferentziak

* ↑ Euskaltzaindia. (2015-1-30). 174. araua: Antzinateko herriak. Ekialdeko eta Europako herriak. , 3 or..
* ↑ Milner-Gulland, R. R.. Atlas of Russia and the Soviet Union. Phaidon, 36 or. ISBN 0714825492..
* ↑ Robin Milner-Gulland, The Russians, Blackwell Publishing, 1999, ISBN 0-631-21849-1, 9780631218494, p. 45
* ↑ Duczko, Wladyslaw. (2004). Viking Rus. BRILL, 10–11 or. ISBN 9004138749..
* ↑ Forte, Angelo, Richard Oram & Frederik Pedersen. (2005). Viking Empires. Cambridge University Press, 13–14 or. ISBN 0-521-82992-5..
* ↑ Stephen Turnbull, The Walls of Constantinople, AD 324–1453, Osprey Publishing, ISBN 1-84176-759-X.
* ↑ Shilov, Yuri. (2008). Sources of Slavic Cyvilisation. Mosku: Osoznanie ISBN 978-5-98967-006-0..

## Kanpo estekak

* Datuak: Q48343
* Multimedia: Varangians / Q48343
# Baregoen Guardia

Baregoen Guardia (grezieraz: Τάγμα των Βαράγγων, Tágma tōn Varángōn) Bizantziar Armadako elite unitate bat izan zen. X. mendetik XIV. mendera arte bere kideek Bizantziar enperadoreen babes pertsonala egiten zuten. Batez ere germaniar herrietako kideek osatzen zuten, espezifikoki eskandinaviarrak (Guardia Vikingoen aroan 200 urtetan osatu zen) eta Ingalaterrako anglosaxoiak (batez ere Normandiarren Ingalaterraren konkistaren ostean).
Lehenengo kideak Rus etniak eskaini zituen. Rusak bizantziarren zerbitzura egon ziren 874tik aurrera. Guardia ofizialki sortu zuen Basilio II.a Bulgaroktonoak 988an, Vladimir I.a Kievekoaren Kieveko Rusaren kristautzearen ondotik. Vladimirrek Kieveko gobernua eskuratu zuen gerlari baregoen laguntzarekin, eta horietako 6.000 bidali zizkion Basilio II.ari asistentzia militarreko itun bati esker. Basilio II.ak ez zituen estimu handian Bizantzioko bizkartzainak, askotan euren leialtasunak aldakorrak zirelako, eta Baregoen leialtasuna goraipatu zuen, horietako askok lehenago Bizantzioko Inperioaren esku egon baitziren. Urteak pasa ahala Suedia, Danimarka, Norvegia eta Islandiako kideak erreklutatu zituen, herri nordikoen hegemonia mantenduz antolaketa honetan, XI. mendera arte.
Hainbeste izan ziren erreklutatutako eskandinaviarrak Västergötlandeko Erdi Aroko lege batek adierazten zuela ezin zela herentziarik jaso "Grezian" zeuden bitartean (hala deitzen zuten bertan Bizantziar Inperioa). XI. mendean beste bi herrialde zeuden bizkartzain lanerako eskandinaviarrak erreklutatzen zituztenak: Kieveko Rusa (980-1060) eta Londres (1018-1066, Þingalið izeneko unitatea).
Batez ere iparraldeko jendea eta Rusak baldin baziren guardiaren osaketa lehenengo 100 urtetan zehar, anglosaxoiak gehitzne joan ziren normandiarek Ingalaterra inbaditu zutenean. Alexios Komnenosen garaian, XI. mendearen bukaeran, Bizantziar Baregoen Guardiak bikingoen eta normandiaren erasoak jasan zituzten anglo-saxoiak sartu zituen batez ere. Anglo-saxoiak eta beste herri germaniar batzuek, bikingoek bezala, leialtasun sistema zorrotza zuten. Normandiarrek Ingalaterra konkistatzerakoan euren lurrak galdu zitzuten jaun askok bere gerlariak hartu eta Bizantziora joan ziren.
Baregoen Guardiak paper garrantzitsua jokatu zuen hainbat gudutan, batez ere momentu kritikoak zeudenean. XIII. mendearen bukaeran Baregoen Guardiako kide gehienak bizantziar greziarrak ziren etnikoki, nahiz eta guardiak XIV. mendera arte iraun. 1400. urtean baziren oraindik euren burua baregotzat zutenak Konstantinoplan.

## Kanpo estekak

* Datuak: Q1464130
* Multimedia: Varangian Guard / Q1464130
# Bazegney

Bazegney Frantziako udalerria da, Vosgeak departamenduan dagoena, Ekialde Handia eskualdean. 2013an 81 biztanle zituen.

## Demografia
### Biztanleria

2007an Bazegney udalerrian erroldatutako biztanleak 81 ziren. Familiak 37 ziren, horien artean 15 pertsona bakarrekoak ziren (15 bakarrik bizi ziren gizonak), 11 seme-alabarik gabeko familiak ziren, 7 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 42 etxebizitza zeuden, 37 familiaren etxebizitza nagusia ziren, 4 bigarren erresidentzia ziren eta 1 hutsik zegoen. 38 etxeak ziren eta 4 apartamentuak ziren. 37 etxebizitza nagusietatik 31 bere jabearen bizilekua ziren eta 6 alokairuan okupaturik zeuden; 1ek gela bat zuen, 1ek bi zituen, 6 etxek hiru zituzten, 9 etxek lau zituzten eta 20 etxek bost zituzten. 27 etxek euren parking plaza propioa zuten azpian. 18 etxetan ibilgailu bat zegoen eta 16 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Bazegney udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 8 | 70-74 | 4 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 4 | 40-44 | 0 |
| 4 | 35-39 | 4 |
| 4 | 30-34 | 4 |
| 8 | 25-29 | 8 |
| 0 | 20-24 | 0 |
| 0 | 15-19 | 0 |
| 4 | 10-14 | 12 |
| 12 | 5-9 | 0 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 49 ziren, horien artean 38 aktiboak ziren eta 11 inaktiboak ziren. 38 pertsona aktiboetatik 32 lanean zeuden (19 gizon eta 13 emakume) eta 6 langabezian zeuden (2 gizon eta 4 emakume). 11 pertsona inaktiboetatik 4 erretiraturik zeuden, 3 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 ibilgailuen saltze eta konpontze enpresa zen eta 1 administrazio publikoko enpresa zen.
2009an norbanakoentzat zegoen zerbitzu bakarra ibilgailuen konpontzeko eta nekazaritza tresnetako lantokia zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q753343
* Multimedia: Bazegney / Q753343
# Bazaudete?

Bazaudete? Hasier Larretxeak idatzitako liburua da, Juan Angel Perotxena Elizondoko ilustratzailearekin batera 2004an karrikaratua, Baztango kultur eragileen eskutik. Andoain, Baiona, Gasteiz, Elizondo edo Iruñean liburuaren karietarat performance-ak eskaini zituzten.

## Kanpo estekak

* Datuak: Q12254871
# Bazeilles-sur-Othain

Bazeilles-sur-Othain Frantziako udalerria da, Meuse departamenduan dagoena, Ekialde Handia eskualdean. 2013an 96 biztanle zituen.

## Demografia
### Biztanleria

2007an Bazeilles-sur-Othain udalerrian erroldatutako biztanleak 96 ziren. Familiak 36 ziren, horien artean 4 pertsona bakarrekoak ziren (4 bakarrik bizi ziren gizonak), 16 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 55 etxebizitza zeuden, 39 familiaren etxebizitza nagusia ziren, 13 bigarren erresidentzia ziren eta 3 hutsik zeuden. Etxebizitza guzti hauek 55etxeak ziren. 39 etxebizitza nagusietatik 34 bere jabearen bizilekua ziren eta 5 alokairuan okupaturik zeuden; 4 etxek hitu gela zituzten, 8 etxek lau zituzten eta 27 etxek bost zituzten. 30 etxek euren parking plaza propioa zuten azpian. 18 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Bazeilles-sur-Othain udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 4 | 75-79 | 0 |
| 4 | 70-74 | 0 |
| 0 | 65-69 | 0 |
| 0 | 60-64 | 0 |
| 8 | 55-59 | 8 |
| 4 | 50-54 | 4 |
| 4 | 45-49 | 4 |
| 0 | 40-44 | 0 |
| 0 | 35-39 | 0 |
| 4 | 30-34 | 0 |
| 4 | 25-29 | 0 |
| 0 | 20-24 | 4 |
| 0 | 15-19 | 0 |
| 0 | 10-14 | 4 |
| 4 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 60 ziren, horien artean 37 aktiboak ziren eta 23 inaktiboak ziren. 37 pertsona aktiboetatik 34 lanean zeuden (20 gizon eta 14 emakume) eta 3 langabezian zeuden (2 gizon eta 1 emakume). 23 pertsona inaktiboetatik 9 erretiraturik zeuden, 6 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2000. urtean Bazeilles-sur-Othain udalerrian 4 nekazaritza-ustiategi zeuden, 372 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q665481
* Multimedia: Bazeilles-sur-Othain / Q665481
# Bazentin

Bazentin Frantziako udalerria da, Somme departamenduan dagoena, Frantzia Garaia eskualdean. 2013an 71 biztanle zituen.

## Demografia
### Biztanleria

2007an Bazentin udalerrian erroldatutako biztanleak 71 ziren. Familiak 29 ziren, horien artean 11 pertsona bakarrekoak ziren (4 bakarrik bizi ziren gizonak eta 7 bakarrik bizi ziren emakumeak), 4 seme-alabarik gabeko familiak ziren, 7 seme-alabak dituzten bikoteak ziren eta 7 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 37 etxebizitza zeuden, 32 familiaren etxebizitza nagusia ziren, 3 bigarren erresidentzia ziren eta 2 hutsik zeuden. Etxebizitza guzti hauek 37etxeak ziren. 32 etxebizitza nagusietatik 30 bere jabearen bizilekua ziren eta 2 alokairuan okupaturik zeuden; 5 etxek bi gela zituzten, 5 etxek hiru zituzten, 9 etxek lau zituzten eta 13 etxek bost zituzten. 27 etxek euren parking plaza propioa zuten azpian. 19 etxetan ibilgailu bat zegoen eta 12 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Bazentin udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 4 |
| 8 | 65-69 | 4 |
| 0 | 60-64 | 4 |
| 4 | 55-59 | 0 |
| 4 | 50-54 | 4 |
| 4 | 45-49 | 0 |
| 4 | 40-44 | 0 |
| 0 | 35-39 | 4 |
| 0 | 30-34 | 4 |
| 4 | 25-29 | 0 |
| 0 | 20-24 | 4 |
| 0 | 15-19 | 0 |
| 4 | 10-14 | 0 |
| 4 | 5-9 | 8 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 51 ziren, horien artean 40 aktiboak ziren eta 11 inaktiboak ziren. 40 pertsona aktiboetatik 36 lanean zeuden (21 gizon eta 15 emakume) eta 4 langabezian zeuden (3 gizon eta 1 emakume). 11 pertsona inaktiboetatik 6 erretiraturik zeuden eta 5 ikasten zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 «beste zerbitzu jarduera batzuk» multzoan sailkatutako enpresa zen.
2009an zeuden norbanakoentzako 2 zerbitzu publikoetatik, 1 zurgina zen eta 1 ile apaindegia.
2000. urtean Bazentin udalerrian 5 nekazaritza-ustiategi zeuden, 810 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q45755
* Multimedia: Bazentin / Q45755
# Bazasko katedrala

Bazasko San Joan Bataiatzailearen katedrala (frantsesez: cathédrale Saint-Jean-Baptiste de Bazas) Gironda departamentuko Bazas hiriko alde zaharrean dagoen katedral gotiko bat da. Antzinako Bazasko elizbarrutiaren egoitza nagusia izan zen.
XIII. eta XIV. mendeen artean eraikia, 1840an Frantziako Gobernuak monumentu historiko izendatu zuen. 1998an UNESCOk eraikina Frantziako Donejakue bidearen zerrendan sartu zuen.

## Erreferentziak

* ↑ Mérimée, Frantziako Kultura Ministerioa. Classement de la cathédrale Saint-Jean-Baptiste de Bazas. .

## Kanpo estekak

* Datuak: Q2942348
* Multimedia: Cathédrale Saint-Jean-Baptiste de Bazas / Q2942348
# Bazegok halako alderdi hori!

Bazegok halako alderdi hori! (errusieraz: Есть такая партия!) Leninen esaldia da, geroago famatu egin zena, 1917ko uztailaren 4an bota zuena, Sobieten eta alderdien paperaren inguruko eztabaida batean. Esaldia famatu egin zen 1917ko iraultzaren kontestuan, eta Alderdi Boltxebikearen politikaren adierazgarri izan zen.

## Gertakaria

Erantzun hau eman zion Leninek Tsereteliri Errusia Osoko Langile eta Soldaduen Sobieten Lehen Biltzar Nagusian, Tseretelik uztailaren 4ko hitzaldian “Errusian ez dago botere osoa bere eskuetan hartzeko prest dagoen alderdirik, “utz ezazue botere osoa guregan” esango duen alderdirik. Halako alderdirik ez dago” esan zuenean. Bi bertsio daude egoera honi buruz; bertsiorik zabalduenak, Leninek, hori entzun bezain pronto, bere eserlekutik “Bazegok!” edo “Bazegok (halako) alderdi hori!” (errusieraz: "Есть такая партия!") erantzun zuela da. Bertsio hau jasotzen dute aktek, eta adibidez, Orlando Figes edo Richard Pipes bezalako historiagileek bertsio honi babesa ematen diote. Bigarren bertsioaren baten, Robert Servicek defendatutako bertsioaren arabera, Leninek ez zuen Tsereteliren hitzaldia moztu, baina erantzuteko txanda eman ziotenean, “Tseretelik dio boterea bakarrik hartzeko gai den edo hartara ausartuko den alderdirik ez dagoela Errusian, nik diot halako alderdi bat bazegokeela” esan zuen, azkeneko hitzak indartuz, hala Tsereteliren hitzei erantzungo balie bezala.
Kongresuaren akten arabera, Leninek bere eserlekutik moztu zuen Tsereteliren hitzaldia, eta orduan Tsereteli (hitz egiten jarraitzerakoan) Lenini zuzentzera pasa zen. Leninek bere bertsioa urrian eman zuen, “Eutsiko al diote boltxebikeek botereari?” deitutako artikuluan (Prosvestxenie aldizkaria, 1-2. zkia., 1917ko urria). Bere hitzetan: “Ausartuko al dira boltxebikeak eurak bakarrik botere osoa hartzera? Errusia Osoko Sobieten Biltzar Nagusian galdera honi erantzuteko abagunean izan nuen, Tsereteliren ministro-hitzaldi bat “bai” esanez moztu nuenean”. Leninen Lan Osoen 1985eko argitalpenean, “Leninek bere aulkitik “Bazegok!” esan zuen, eta erantzuteko txandan “Alderdi Boltxebikea da botere osoa asumitzeko prest dagoen alderdi hori” zehaztu zuten.

## Irakurketa

Leninen erantzun hau, politika-argitze aldetik, oso esanguratsua izan zen; izan ere, orduan boltxebikeen ildoa Sobietek (langile-organoek) botere osoa hartzea zen, burgesiarekin erdibana egin gabe. Sobietetan orduan nagusi ziren mentxebikeek eta eseristek ez zioten taktika horri eutsi eta Sobieten eta burgesiaren arteko koalizioaren aldekoak ziren. Honen bestez, euren justifikazioa, klase sozial batek eta are gutxiago klase sozial baten alderdi batek botere politiko osoa hartu ezin zuela zen, Guda Zibila edo kontrairaultza ekartzeko arriskua zegoelako. Leninen erantzuna, langileek boterea beren eskuetan hartzeko aukera eta beharra zutena berrestearen ildoan zihoan, eta mentxebikeek eta eseristek nahi ez bazuten, boltxebikeek Sobieten ordezkari gisa boterea hartzeko prest zeudela esan nahi zuen.

## Erreferentziak

* 1 2 3 «"Bazegok alderdi hori!"» K17.eus (Noiz kontsultatua: 2020-02-01).
* Datuak: Q4177250
# Aura

Aura izan daiteke:

## Zientzia

* Aura, epilepsia, histeria eta kideko nerbio eritasunetan, krisi bat izan aurre-aurretik sumatzen den sentipen fisiko edo psikikoa.
* Aura, NASAk 2004an jaurtitutako satelite artifiziala.
* AURA (Association of Universities for Research in Astronomy) astronomia ikertzen dituzten unibertsitateen elkartea.

## Toponimoak

* Aura, Finlandiako ibaia.
* Aura, Norvegiako ibaia.
* Aura, Finlandiako udalerria.
* Aura, Etiopiako barrutia.
* Aura an der Saale, Alemaniako udalerria.
* Aura im Sinngrund, Alemaniako udalerria.

## Musika

* Aura (1988), Mario Lavistaren opera.
* Aura (1989), Miles Davisen albuma.
* Aura (2000), Asia taldearen albuma.
* Aura Noir (1993-), norvegiar black metal taldea.

## Kultura

* Aura, greziar ninfa.
* Aura (1962), Carlos Fuentesen eleberria.
* El aura (2006), argentinar filma.
* Aura, Flash Gordon komikiaren pertsonaia.

## Besteak

* Aura, pertsona eta gauza batzuei darien argitasuna, ustez halako sentsibilitate berezi bat dutenek bakarrik ikus dezaketena.
* Aura, finlandiar gazta urdina.
* Saturn Aura, Saturn Corporationen kotxe bat.